# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 5/2013

# zo zasadnutia Kolégia rektora STU zo  dňa 15. 5. 2013

**PRÍTOMNÍ: podľa prezenčnej listiny**

**PROGRAM:**

1. Školenie vedúcich zamestnancov z predpisov bezpečnosti a ochrany zdravia pri

 práci a ochrany pred požiarmi

1. Kontrola úloh
2. Štatút Slovenskej technickej univerzity v Bratislave – dodatok č. 9
3. Podpisový poriadok Slovenskej technickej univerzity v Bratislave
4. Návrh nového Študijného poriadku Slovenskej technickej univerzity

 v Bratislave

1. Rôzne

**PREDLOŽENÉ MATERIÁLY:**

1. Kontrola úloh
2. Dodatok č. 9 k Štatútu Slovenskej technickej univerzity v Bratislave (D. Faktor)
3. Podpisový poriadok Slovenskej technickej univerzity v Bratislave (D. Faktor)
4. Návrh nového Študijného poriadku Slovenskej technickej univerzity

 v Bratislave (F. Horňák)

**K BODU 1: Školenie vedúcich zamestnancov z predpisov bezpečnosti a ochrany zdravia pri práci a ochrany pred požiarmi**

K bodu bol prizvaný Ing. Chabroň, ktorý vykonal periodické školenie BOZP a OPP pre rektora, prorektorov, kvestora a dekanov fakúlt STU podľa Organizačnej smernice a Požiarneho štatútu STU.

**K BODU 2: Kontrola úloh**

Splnené úlohy:

|  |  |  |  |
| --- | --- | --- | --- |
| **4.1/2013-KR** | Kolégium rektora  STU ukladá v rámci správy o účtovnej závierke STU k 31.12.2012 zosumarizovať podklady z fakúlt, doplniť správu o chýbajúce údaje a aktualizovanú tabuľku distribuovať dekanom STU.  | 22.4.2013 | D. Faktor |

Odložené úlohy:

|  |  |  |  |
| --- | --- | --- | --- |
| **4.2/2013-KR** | Kolégium rektora  STU ukladá v rámci prezentovaného materiálu Informácia o školnom a poplatkoch spojených so štúdiom na akad. rok 2014/2015 aktualizovať príslušný vnútorný predpis STU. | 12.6.2013 | F. Horňák |
| **4.3/2013-KR** | Kolégium rektora  STU ukladá v rámci prezentovaného materiálu Informácia o školnom a poplatkoch spojených so štúdiom na akad. rok 2014/2015 zaslať prorektorovi Horňákovi písomný návrh na doplnenie ponuky študijných programov, resp. vyčleniť študijné programy, ktoré reálne ponúkame v anglickom jazyku. | 12.6.2013 | dekani STU |

**K BODU 3: Dodatok č. 9 k Štatútu Slovenskej technickej univerzity v Bratislave –**

Materiál prezentoval kvestor. K bodu bola prizvaná JUDr. Haladejová a Mgr. Michelková.

Dokument bol predložený v súvislosti so zosúladením legislatívnych zmien v rámci zákona č.

455/2012 Z. z. a pripomienkovaný priamo na zasadnutí KR STU.

**UZNESENIE: 5.1/2013-KR**

Kolégium rektora STU prerokovalo Dodatok č. 9 k Štatútu Slovenskej technickej univerzity v

Bratislave, okrem Čl. 11 a 16, ktoré sú v kompetencii Akademického senátu STU,

a odporúča rektorovi predložiť predmetný návrh vnútorného predpisu na schválenie

Akademickému senátu STU.

**K BODU 4: Podpisový poriadok Slovenskej technickej univerzity v Bratislave**

Materiál prezentoval kvestor. K bodu bola prizvaná JUDr. Haladejová.

Dokument bol predložený v súvislosti so zosúladením podpisových oprávnení

s Organizačným poriadkom STU a R STU, delegovaním podpisových oprávnení rektora a

vytvorením právneho rámca pre vydanie podpisových poriadkov súčastí STU.

Dokument bol pripomienkovaný priamo na zasadnutí KR STU.

**UZNESENIE: 5.2/2013-KR**

Kolégium rektora STU prerokovalo návrh smernice rektora „Podpisový poriadok Slovenskej technickej univerzity v Bratislave“ a odporúča vydať predmetnú smernicu k 1.6.2013.

**K BODU 5: Návrh nového Študijného poriadku Slovenskej technickej univerzity**

 **v Bratislave**

Materiál prezentoval prorektor Horňák. K bodu bola prizvaná JUDr. Haladejová a
Mgr. Michelková.

Dokument bol predložený v súvislosti so zmenami súvisiacimi s novelou zákona č. 131/2002 Z. z. o vysokých školách v znení úprav platných od 1.1.2013, hlavne §113af ods. 16.

Materiál bol pripomienkovaný priamo na zasadnutí.

Rozsiahla diskusia sa viedla ohľadom povinnej/nepovinnej účasti študentov na prednáškach a k Čl. 5, bod 5, kde dekani navrhli vypustiť slovo „v rámci“, resp. preformulovať bod tak, aby bolo jasné, že účasť študentov na vzdelávacích činnostiach zapísaných predmetov je v kompetencii dekanov.

**UZNESENIE: 5.3/2013-KR**

Kolégium rektora STU schválilo Návrh nového Študijného poriadku Slovenskej technickej

univerzity v Bratislave s pripomienkami. Po zapracovaní pripomienok odporúča predložiť

predmetný návrh na schválenie Akademickému senátu STU.

**INFORMÁCIE A OZNAMY:**

Rektor

* poďakoval prorektorovi Sokolovi za úspešnú organizáciu Univerzitnej regaty Bratislava 2013, ktorá sa konala v sobotu 04.05.2013; v súvislosti s konanou akciou dekan Čičák vyjadril nespokojnosť nad prezentovanými fotkami v pozadí vystúpenia súboru Technik, ktoré boli neaktuálne
* spolu s prorektorom Peciarom informoval o veľtrhoch pomaturitného vzdelávania Akadémia - Vapac 2013 a Gaudeamus Slovakia 2013
* informoval o žiadosti redaktora HN o sprístupnenie informácií ohľadom platu rektora a dekanov STU
* oboznámil členov KR STU o zmene termínu zasadnutia z 5.6.2013 na 12.6.2013
* oboznámil dekanov o zámere realizovať jeden centrálny ples STU a vyzval dekanov o ústretovosť a vôľu o prevzatie celej organizácie Plesu STU 2014
* informoval, že dňa 17.5.2013 o 14:00 hod. sa uskutoční slávnostný výkop UVP CAMBO na MTF v Trnave

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 23.5.201327.5.2012 |  | 14:30 | PhD. promócie |
|  | AS STU | 14:00 |  |
| **Jún** | 10.6.2013 | PAS STU | 14:00 |  |
|  | 12.6.2013 | VR STU | 9:00 |  |
|  | KR STU | 14:00 | PhD. promócie |
|  | 24.6.2012 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

16.5.2013 16.5.2013